L-Istati kollha Amerikani u Washington D.C. jinsabu fuq allert massimu minħabba l-possibilità ta' protesti vjolenti hekk kif il-President elett Joe Biden mistenni jieħu l-ġurament tal-ħatra nhar l-Erbgħa. It-truppi tal-gwardja nazzjonali ntbagħtu Washington DC, bħala deterrent biex jekk xi persuni favur Donald Trump ikunu se jorganizzaw xi protesta jaħsbuha darbtejn. Skont l-FBI jista' jkun hemm protesti minn dawk favur Trump fl-Istati Amerikani kollha u wissiet wkoll li hemm possibilità li jistgħu ikunu armati. Il-Ġimgħa, il-prova għall-inawgurazzjoni tal-President elett tal-Istati Uniti Joe Biden skedata għal llum ġiet posposta minħabba tħassib dwar is-sigurtà. Biden se jkun inawgurat bħala President ta' l-Istati Uniti fl-20 ta' Jannar.